“O‘ZBEKISTON TEMIR YO‘LLARI” DAVLAT-AKSIONERLIK KOMPANIYASI FAOLIYATINI TAShKIL ETISh MASALALARI TO‘G‘RISIDA

O‘zbekiston Respublikasi Prezidentining “O‘zbekiston temir yo‘llari” davlat-aksionerlik kompaniyasini tuzish to‘g‘risida” 1994-yil 7-noyabrdagi PF-982-son Farmoniga muvofiq Vazirlar Mahkamasi qaror qiladi: 
 1. Belgilab qo‘yilsinki, “O‘zbekiston temir yo‘llari” davlat-aksionerlik kompaniyasi:
 yuklarni hamda yo‘lovchilarni tashish hajmlarini xalq xo‘jaligi va respublika aholisining ehtiyojlaridan kelib chiqqan holda, davlat buyurtmalari shuningdek, to‘g‘ridan to‘g‘ri tuzilgan shartnomalar va kontraktlar asosida mustaqil ravishda belgilaydi va amalga oshiradi;
 to‘la tijorat hisob-kitobi va o‘zini o‘zi mablag‘ bilan ta’minlash sharoitlarida ishlaydi, ishlab chiqarish-xo‘jalik va moliyaviy faoliyatga oid masalalarni mustaqil ravishda hal qiladi sug‘urta, zaxira va boshqa fondlarni tashkil etadi;
 O‘zbekiston Respublikasi hududida joylashgan temir yo‘l bo‘limlari, birlashmalar, korxonalar va tashkilotlarga oid ilgari tuzilgan shartnomalar va majburiyatlar bo‘yicha O‘rta Osiyo temir yo‘lining huquqiy vorisi hisoblanadi;
 xalqaro temir yo‘llarda va aralash temir yo‘l aloqalarida yo‘lovchilar hamda yuklarni tashishni tashkil etishda xorijiy temir yo‘llar oldida “O‘zbekiston temir yo‘llari” deb nomlangan yuridik shaxs sifatida ish yuritadi; 
 O‘zbekiston Vazirlar Mahkamasiga hisob beradi.
 2. Yuklatilgan vazifalarga muvofiq, “O‘zbekiston temir yo‘llari” davlat-aksionerlik kompaniyasiga quyidagi huquqlar berilsin:
 O‘zbekiston Respublikasida temir yo‘llarni rivojlantirish va ulardan foydalanish bo‘yicha faoliyatni muvofiqlashtirish; 
 temir yo‘llardan texnik foydalanish va yuk hamda yo‘lovchilar tashish shartlari bo‘yicha normativ hujjatlarning bajarilishini ta’minlash; 
 xalqaro tashkilotlarda O‘zbekiston Respublikasi Hukumati nomidan O‘zbekiston Respublikasi temir yo‘l transporti manfaatlarini ifodalash, xorijiy temir yo‘llar (idoralar), tashkilotlar va firmalar bilan yuk va yo‘lovchilar tashish, xalqaro transport aloqalarini rivojlantirish masalalari bo‘yicha bitimlar yoki shartnomalarni belgilangan tartibda ishlab chiqish va tuzish;
 O‘zbekiston Respublikasining yer to‘g‘risidagi qonunchiligiga muvofiq temir yo‘llar atrofida ajratilgan yerlar doirasidagi joylardan foydalanish, ularda imoratlar va inshootlar qurish tartibini belgilash.
 “O‘zbekiston temir yo‘llari” davlat-aksionerlik kompaniyasi raisi va uning o‘rinbosarlariga tegishli ravishda O‘zbekiston Respublikasi vazirlari va vazirlarning o‘rinbosarlariga belgilangan moddiy-maishiy ta’minot, tibbiy transport xizmati ko‘rsatish sharoitlari joriy qilinsin. 
 5. “O‘zbekiston temir yo‘llari” davlat-aksionerlik kompaniyasi Vazirlar Mahkamasiga bir oy muddatda kompaniya Ustavini tasdiqlash uchun kiritsin.
 6. “O‘zistiqbolstat” davlat qo‘mitasi va O‘zbekiston Respublikasi Moliya vazirligi investitsiya dasturida yangi temir yo‘llar qurish va kompaniya tomonidan taqdim etilgan hisob-kitoblar bo‘yicha tashish vositalari sotib olishga mablag‘lar manbalarini nazarda tutsinlar. 
 7. O‘zbekiston Respublikasi Davlat mulki qo‘mitasi “O‘zbekiston temir yo‘llari” davlat-aksionerlik kompaniyasi bilan bir oylik muddatda Vazirlar Mahkamasiga kompaniyaning ishlab chiqarish va ijtimoiy infrastrukturasi ayrim obyektlarini aksiyalashtirish to‘g‘risida takliflar kiritsin. 
 8. “O‘zbekiston temir yo‘llari” davlat-aksionerlik kompaniyasi xodimlarida sobiq O‘rta Osiyo temir yo‘li tizimida belgilangan imtiyozlar saqlab qolinsin.
 9. O‘zbekiston Respublikasi Aloqa vazirligi “O‘zbekiston temir yo‘llari” davlat-aksionerlik kompaniyasida aloqaning barcha turlarini saqlab qolsin.
 10. “O‘zbekiston temir yo‘llari” davlat-aksionerlik kompaniyasi Toshkent shahar, T. Shevchenko ko‘chasi, 7-uyda joylashgan.
 11. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari R.R. Yunusov zimmasiga yuklansin.